Document ID: 32010R0334

РЕГЛАМЕНТ (ЕС) № 334/2010 НА КОМИСИЯТА
от 22 април 2010 година
за изменение на Регламент (ЕО) № 721/2008 по отношение на състава на фуражната добавка
(текст от значение за ЕИП)
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
като има предвид, че:
(1)
С Регламент (ЕО) № 721/2008 на Комисията (2) се разрешава използването на препарат от бактерията Paracoccus carotinifaciens, богата на червени каротеноиди, като фуражна добавка за сьомга и пъстърва до 15 август 2018 г. Посочената фуражна добавка е класифицирана в категорията „сензорни добавки“, функционална група „а) ii). Оцветители; вещества, които, когато са използвани за хранене на животните, добавят оцветяване към храните от животински произход“.
(2)
Комисията получи заявление, в което се иска изменение на условията на разрешителното по отношение на състава на фуражната добавка. Въпросното заявление бе придружено със съответните съпътстващи данни. Комисията препрати заявлението до Европейския орган за безопасност на храните (наричан за краткост „Органът“).
(3)
В становището си от м. януари 2010 г. Органът стигна да заключението, че исканото изменение няма да окаже влияние върху безопасността и ефикасността на продукта (3).
(4)
Оценката на изменения препарат показва, че той отговаря на условията за разрешителното, определени в член 5 от Регламент (ЕО) № 1831/2003.
(5)
Поради това Регламент (ЕО) № 721/2008 следва да бъде съответно изменен.
(6)
Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩИЯ РЕГЛАМЕНТ:
Член 1
В приложението към Регламент (ЕО) № 721/2008 в третата колона „Състав, химична формула, описание, метод за анализ“
думите:
„-
10-15 g/kg адонирубин
-
3-5 g/kg кантаксантин“
се заместват с думите:
„-
7-15 g/kg адонирубин
-
1-5 g/kg кантаксантин“.
Член 2
Настоящият регламент влиза в сила на двадесетия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 22 април 2010 година.

Labels: 0
17
20
6